**ГОВОР ОДРЖАН ПОВОДОМ ПРОГЛАШЕЊА ДОБИТИНИКА**

**НАГРАДА „СВЕТИСИЛАВ МИЛИЋ – МЛАДИМА ОД СРЦА“**

**У КАТЕГОРИЈИ СПЕЦИЈАЛНА ПРИЗНАЊА И МЕДАЉА ХУМАНОСТИ**

Ниш, 4. новембар 2022. године

Добро јутро,

Одлуком комисије за доделу Награда „Светислав Милић – младима од срца“ донета је једногласна одлука да специјална признања добију:

1. Кристина Васић – млада саксофонисткиња из Параћина
2. Младен Митровић – студент докторских студија на Факултету за туристичке студије – Туристика у Порторожу
3. Сандра Вељковић – студент докторских студија на Електронском факултету, Универзитета у Нишу

Кристина Васић најмлађа награђивана је саксофонисткиња у нашој држави. За својих 10 година живота Кристина има резултате који многи не остваре кроз цео радни век. Кристина је саксофон кренула да свира у својој четвртој години. Прву награду је освојила са 6 година живота и то на Међународном такмичењу „Даворин Јенко“ у Београду.

Кристина је најмлађи добитник златне плакете за изузетан допринос граду у Параћину, а најмлађи је финалиста престижног такмичења у Мађарској „Виртуози“. Наступала је на најпрестижнијим догађајима у свету. Била је специјални гост на концерту симфонијског оркестра радио телевизије Србије. Пажњу јавности привлачи наступом на концерту једног од највећих оперских певача икада маестра Пласида Доминга.

Са својих 10 година може се похвалити да је делила сцену са величинама као што су поменути Пласидо Доминго, Ерика Миклоса, Филип Катерине и други.

За своје резултате, продукцијска кућа „Виртуози“ из Мађарске планира да њену слику постави на један од Виз АИР авиона, заједно са маестром Домингом и Стјепаном Хаузером.

Са друге стране, Младен Митровић, рођен је 1989. године у Нишу. Младен је међу први у делу земље Јужне од Београда, који завршава докторске студије на једном од најпрестижнијих државних туристичких факултета у Европској Унији. Током докторских студија се бавио хотелском индустријом, нарочито управљањем приходима и бенчмаркингом.

Био је и до сада јесте једини, или бар један од првих ако не први, са ових простора који је: као један од два домаћина водио панел у организациј УНЕСК-а. Објавио два чланка на престижној AIRTH Encyclopedia of Innovation in Tourism and Hospitality, презентовао свој рад на две реномиране међународне конференције највишег ранга у својој области.

Не зна се на колико такмичења и на колико престижних научних скупова је млади Младен учествовао и бивао награђен.

Још једна сјајна млада особа је и Сандра Вељковић, студенткиња на Електронском факултету, Универзитета у Нишу. Поред изузетних успеха у формалном образовању, Сандра је још на основним студијама започела свој научно – истраживачки рад, који успешно наставља и на докторским студијама. Резултат тога је: 9 радова у међународним часописима, 53 рада на међународним конференцијама, 20 радова на националним конференцијама и 2 стручна рада. Као стипендиста МПНТР Р. Србије учествује у реализацији вежби из 6 предмета.

Чланица је бројних удружења.

Награђивањем ових младих људи, комисија за доделу Награда „Светислав Милић – младима од срца“, шаље јасан сигнал важности бављења науком и културом у глобалу. Сматрамо да су ове две дисциплине важне за развој једног друштва.

Медаљу хуманости, одлуком комисије добија др Маја Мијајловић из Куршумлије. Иако млада, ова докторка већ сада својим посвећеним и преданим радом мотивише и остале у њеном тиму.

Одлуком Управног одбора Х.О. „Нађи Раула“, овогодишњу Плакету мира за изванредне резултате добијају:

1. Стефан Јовић, прослављени кошаркаш и
2. ВОС „Креативно перо“ из Београда

Својим спортским резултатима Стефан Јовић се уписује златним словима у спортску историју. Оно што поред његових вансеријских резултата посебно издвајамо јесте то да никада није заборавио свој родни град.

Ученици и професори ВОС „Креативно перо“ из Београда својим активностима доприносе бољем положају најугроженијих друштвених група. Акцијама као што су: „Сви смо ми Деда Мраз“, Хуманитарна аукција итд. ученици и професори ове школе промовишу најузвишеније друштвене вредности.

Награђенима ће признања бити уручена на свечаности у Нишу 15. новембра.

Господин Јован Милић